“สมคิด”เผยคลังเตรียมเสนอลดขั้นตอน PPP ให้สั้นลงเข้า ครม.พรุ่งนี้
"สมคิด"เผยคลังเตรียมเสนอลดขั้นตอน PPP ให้สั้นลงเข้า ครม.พรุ่งนี้
2 พ.ย. 2558

นายสมคิด จาตุศรีพิทักษ์ รองนายกรัฐมนตรีฝ่ายเศรษฐกิจ เปิดเผยว่า กระบวนการขั้นตอนทำงานของการลงทุนรัฐร่วมกับเอกชน(PPP) ยังเกิดความล่าช้า ดังนั้น ในวันพรุ่งนี้กระทรวงการคลังจะเสนอวิธีการในการย่นระยะเวลา PPP ให้สั้นลง และในวันที่ 6 พ.ย.จะมีการประชุม Ease of Doing Business ที่กระทรวงการคลัง โดยจะเชิญนายกรัฐมนตรีไปร่วมรับฟังความคืบหน้าในการทำงานของหน่วยงานต่างๆ ในแต่ละด้านด้วย
สำหรับความคืบหน้าการจัดตั้งอินฟราสตรัคเจอร์ ฟันด์ ในช่วงเช้าได้พูดคุยกับ รมว.คลัง ถึงหลักเกณฑ์ รูปแบบ มีความคืบหน้าแล้ว แต่จะเปลี่ยนชื่อใหม่เป็นไทยแลนด์ฟิวเจอร์ ฟันด์ โดยรูปแบบจะเป็นลักษณะการระดมเงินทุนของสถาบันต่างๆ เช่น กองทุนบำเหน็จบำนาญข้าราชการ (กบข.) สำนักงานประกันสังคม (สปส.)เข้ามาร่วม พร้อมกับเปิดโอกาสให้ภาคเอกชนและประชาชนมาร่วมลงทุนด้วย      